Apple Watch สำหรับลูกๆ ของคุณ คือคุณสมบัติด้านซอฟต์แวร์ที่ให้คุณใช้ iPhone ของคุณจับคู่กับ Apple Watch รุ่น GPS + Cellular สำหรับสมาชิกทุกคนในครอบครัวของคุณ
ซึ่งหมายความว่าเด็กๆ ที่ยังไม่มี iPhone ก็สามารถติดต่อกับคนที่คุณอนุญาตได้อย่างง่ายดาย โดยใช้ Apple Watch เพื่อส่งและรับข้อความ รวมถึงโทรออกได้ด้วย เพียงเพิ่ม Apple Watch ของลูกแต่ละคนเข้าไปในแผนบริการเซลลูลาร์ของคุณ โดยที่ทุกคนจะมีหมายเลขโทรศัพท์และ Apple ID ของตัวเอง ซึ่งคุณสามารถตั้งค่าและจัดการได้จากแอป Apple Watch บน iPhone ของคุณ เด็กๆ สามารถสตรีมเพลง เรียนรู้ และสนุกกับแอปต่างๆ และมีแรงจูงใจอยู่ตลอดด้วยวงแหวนกิจกรรมที่เหมาะสมกับเด็ก คุณสามารถเลือกได้ว่าจะให้เด็กๆ สามารถดาวน์โหลดแอปใดได้บ้าง จำกัดระยะเวลาที่กำหนดชั่วโมงเรียนเพื่อช่วยให้เด็กๆ จดจ่อกับการเรียน และตรวจสอบตำแหน่งที่อยู่ของพวกเขาได้ด้วยการแชร์ตำแหน่งที่ตั้งพร้อมการแจ้งเตือน ทีนี้คุณก็จะได้ใช้คุณสมบัติที่คุณรัก ทั้งในด้านการเชื่อมต่อ การมีสุขภาพที่ดี และความปลอดภัยอย่างครบถ้วน อิสระสำหรับเด็กๆ และความสบายใจสำหรับคุณ ดูเพิ่มเติมเกี่ยวกับ Apple Watch สำหรับลูกๆ ของคุณ Apple Watch ทุกรุ่นสามารถกันน้ำขณะว่ายน้ำได้ ผ่านการทดสอบความแข็งแกร่งสำหรับไลฟ์สไตล์ที่เต็มไปด้วยกิจกรรมของเด็กๆ และมาพร้อมการสับเปลี่ยนเคสและสายที่หลากหลาย สายแบบ Sport Band และแบบ Sport Loop ของ Apple มีน้ำหนักเบาและปรับสายได้ง่ายดายจึงเหมาะสำหรับเด็กๆ Apple Watch สำหรับลูกๆ ของคุณใช้งานได้กับ Apple Watch รุ่น GPS + Cellular ทุกรุ่นที่ใช้ watchOS 7 หรือใหม่กว่า ดูเพิ่มเติมเกี่ยวกับการตั้งค่า Apple Watch สำหรับลูกๆ ของคุณ